stanford-oval/wikipedia huggingface dataset:
Abu Dhabin Grand Prix 2018
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 44 |  Lewis Hamilton | Mercedes | 55 | 1:39.40,382 | 1 | 25 |
| 2. | 5 |  Sebastian Vettel | Ferrari | 55 | +2,581 | 3 | 18 |
| 3. | 33 |  Max Verstappen | Red Bull Racing-TAG Heuer | 55 | +12,706 | 6 | 15 |
| 4. | 3 |  Daniel Ricciardo | Red Bull Racing-TAG Heuer | 55 | +15,379 | 5 | 12 |
| 5. | 77 |  Valtteri Bottas | Mercedes | 55 | +47,957 | 2 | 10 |
| 6. | 55 |  Carlos Sainz | Renault | 55 | +1.12,548 | 11 | 8 |
| 7. | 16 |  Charles Leclerc | Sauber-Ferrari | 55 | +1.30,789 | 8 | 6 |
| 8. | 11 |  Sergio Pérez | Force India-Mercedes | 55 | +1.31,275 | 14 | 4 |
| 9. | 8 |  Romain Grosjean | Haas-Ferrari | 54 | +1 kierros | 7 | 2 |
| 10. | 20 |  Kevin Magnussen | Haas-Ferrari | 54 | +1 kierros | 13 | 1 |
| 11. | 14 |  Fernando Alonso | McLaren-Renault | 54 | +1 kierros | 15 |  |
| 12. | 28 |  Brendon Hartley | Scuderia Toro Rosso-Honda | 54 | +1 kierros | 16 |  |
| 13. | 18 |  Lance Stroll | Williams-Mercedes | 54 | +1 kierros | 20 |  |
| 14. | 2 |  Stoffel Vandoorne | McLaren-Renault | 54 | +1 kierros | 18 |  |
| 15. | 35 |  Sergei Sirotkin | Williams-Mercedes | 54 | +1 kierros | 19 |  |
| Kesk. | 10 |  Pierre Gasly | Scuderia Toro Rosso-Honda | 46 | Voimayksikkö | 17 |  |
| Kesk. | 31 |  Esteban Ocon | Force India-Mercedes | 44 | Voimayksikkö | 9 |  |
| Kesk. | 9 |  Marcus Ericsson | Sauber-Ferrari | 24 | Voimayksikkö | 12 |  |
| Kesk. | 7 |  Kimi Räikkönen | Ferrari | 6 | Sähköt | 4 |  |
| Kesk. | 27 |  Nico Hülkenberg | Renault | 0 | Kolari (Grosjean) | 10 |  |
Lähde:
Fernando Alonso sai kolme 5 sekunnin aikarangaistusta rataviivojen noudattamatta jättämisestä.
Esteban Ocon sai 5 sekunnin aikarangaistuksen rataviivojen noudattamatta jättämisestä.
Tulokset > Lopulliset sijoitukset MM-sarjoissa

Huom!: Vain kymmenen parhaan sijoitukset sisällytetty.
Muuta

Marcus Ericssonin, Stoffel Vandoornen, Brendon Hartleyn ja Sergei Sirotkinin uran viimeinen kilpailu.
Fernando Alonson viimeinen kilpailu McLarenilla.
Kimi Räikkösen viimeinen kilpailu Ferrarilla.
Daniel Ricciardon viimeinen kilpailu Red Bullilla.
Carlos Sainzin viimeinen kilpailu Renault’lla.
Esteban Oconin viimeinen kilpailu Force Indialla.
Lance Strollin viimeinen kilpailu Williamsilla.
Charles Leclercin viimeinen kilpailu Sauberilla.
Red Bullin viimeinen kilpailu Renault’n moottoreilla.
Aleksandr Protopopov

Aleksandr Protopopov vuonna 1913.
Aleksandr Dmitrijevitš Protopopov (ven. Александр Дмитриевич Протопопов; 30. joulukuuta (J: 18. joulukuuta) 1866 Moskova – 27. lokakuuta 1918 Moskova) oli venäläinen poliitikko, joka toimi Venäjän keisarikunnan viimeisenä sisäministerinä lokakuusta 1916 maaliskuuhun 1917 ja epäonnistui helmikuun vallankumouksen tukahduttamisessa. Hän kuului oktobristeihin.
Elämä ja ura

Protopopov kuului vanhaan yläluokkaiseen sukuun. Hän kävi kadettikoulun ja Nikolain ratsuväkiopiston ja palveli upseerina Henkikaartin ratsukrenatöörirykmentissä vuosina 1885–1890, kunnes vetäytyi palveluksesta esikuntaratsumestarina. Myöhemmin hänestä tuli suurmaanomistaja ja tehtailija, joka osallistui aktiivisesti zemstvolaitoksen toimintaan Simbirskin kuvernementissa. Hän sai 1908 kamarijunkkarin ja 1909 todellisen valtioneuvoksen arvonimen.
Protopopov valittiin vuonna 1907 Simbirskin alueelta niin sanottuun kolmanteen valtakunnanduumaan, jossa hän liittyi konservatiivisen oktobristipuolueen vasemmistosiipeen. Hänet valittiin myös neljänteen duumaan ja kesäkuussa 1914 sen varapuhemieheksi. Ensimmäisen maailmansodan aikana hän liittyi opposition vuonna 1915 perustamaan puolueliittoumaan edistykselliseen blokkiin. Helmikuussa 1916 Protopopov valittiin Simbirskin kuvernementin aatelismarsalkaksi. Hän johti vuonna 1916 Englannissa, Ranskassa ja Italiassa vieraillutta duuman valtuuskuntaa ja neuvotteli paluumatkallaan Tukholmassa saksalaisen agentin Warburgin kanssa erillisrauhan mahdollisuudesta Saksan ja Venäjän välillä. Palattuaan hän sai hyvän vastaanoton keisari Nikolai II:lta, keisarinna Aleksandralta ja munkki Grigori Rasputinilta.
Laajentaakseen hallituspohjaa taantumuksellisten hovipiirien ulkopuolelle Nikolai II nimitti Protopopovin Boris Stürmerin hallituksen sisäministeriksi 1. lokakuuta 1916. Protopopov oli kuitenkin kokematon hallinnollisissa tehtävissä, ja ryhtyessään hallitusvastuuseen hän menetti puoluetoveriensa luottamuksen. Pitkälle edennyttä kuppaa sairastanut Protopopov alkoi lisäksi osoittaa merkkejä henkisestä epävakaudesta ja lähentyi Rasputinia, jolla väitettiin olevan mystisiä parantajankykyjä. Nikolai II alkoi pian katua Protopopovin nimitystä, mutta keisarinna Aleksandra suojeli tätä. Protopopovista tuli keisarinnan ja Rasputinin suosikkina erittäin vihattu Venäjällä. Hän joutui myös naurunalaiseksi saavuttuaan duuman istuntoon teettämässään santarmiunivormussa.
Protopopov ei kyennyt lievittämään kaupunkeja sota-aikana vaivannutta elintarvikepulaa. Vallankumouksen puhjettua hän määräsi poliisit käyttämään kovia otteita mellakoiden tukahduttamisessa, mikä vain lisäsi yleistä tyytymättömyyttä ja levottomuuksia. Hän myös järjesti spiritistisen istunnon voidakseen kysyä neuvoja murhatulta Rasputinilta. Vallankumouksen jälkeen Protopopov vangittiin Pietari-Paavalin linnoitukseen. Bolševikkien noustua valtaan hänet siirrettiin Tagankan vankilaan Moskovaan ja ammuttiin lopulta salaisen poliisin Tšekan määräyksestä.
Aiheesta muualla

Kuvia tai muita tiedostoja aiheesta Aleksandr Protopopov Wikimedia Commonsissa
Keisarikunnan viimeiset hetket. Tsaarivallan viimeinen sisäministeri kertoo nimityksestään ja toiminnastaan, Hakkapeliitta, 25.09.1934, nro 39, s. 26, Kansalliskirjaston digitaaliset aineistot
Vanda

Vanda voi olla:
Vanda – vandat, kasvisuku kämmekkäkasvien (Orchidaceae) heimossa
Vanda, Vantaa ruotsiksi
Vanda, naisen etunimi
Vanda, sukunimenä:
Harry Vanda (s. 1946), alankomaalais-australialainen muusikko, lauluntekijä ja tuottaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vanda”, voi hakea sivunnimihaulla, laajalla sivunnimihaulla tai tekstihaulla.
Alex Skolnick

| Alex Skolnick |
| --- | --- |
 Alex Skolnick vuonna 2007.
Henkilötiedot
Syntynyt: 29. syyskuuta 1968 (ikä 56)
Ammatti:  muusikko
Muusikko
Aktiivisena:  1983–
Tyylilajit:  heavy metal, thrash metal, jazz fusion, world music
Soittimet:  kitara, laulu
Yhtyeet:  Testament, Alex Skolnick Trio
Levy-yhtiöt:  Roadrunner Records, Nuclear Blast, ArtistShare ja Palmetto Records 
Aiheesta muualla
alexskolnick.com
  [ Muokkaa Wikidatassa ] [ ohje ]  
Alex Skolnick (s. 29. syyskuuta 1968) on thrash metalia soittavan Testament-yhtyeen toinen kitaristi.
Hän eli nuoruutensa Berkeleyssä, Kaliforniassa. Skolnick tuli Testamentiin hieman sen perustamisen jälkeen Derrick Ramirezin tilalle ja soitti yhteensä viidellä Testamentin studioalbumilla ennen eroamistaan bändistä ja liittymistään väliaikaisesti Savatage-yhtyeeseen.
Handful Of Rain ja Japan live '94 -julkaisujen jälkeen Skolnick erosi Savatagesta ja oli 1990-luvun puolivälistä eteenpäin mukana monissa pienemmissä yhtyeissä ja teki myös vierailuita muiden yhtyeiden levyillä. Skolnick muutti New Yorkiin hankkimaan itselleen tutkintoa New Yorkin New Schoolin yliopistosta.
Skolnick perusti basisti Nathan Peckin ja rumpali Matt Zebroskin kanssa jazz-yhtyeen Alex Skolnick Trio. Trio on julkaissut levyt Goodbye To Romance: Standards For A New Generation (2002) ja Transformation (2004), Last Day In Paradise (2007), Veritas (2011) ja Conundrum (2018).
Vuonna 2001 nauhoitettiin uudelleen Testamentin vanhempia biisejä First Strike Still Deadly -kokoelmalevyä varten johon Skolnick osallistui aktiivisesti. Keväällä 2005 Testament palasi klassiseen kokoonpanoonsa, johon Skolnick siis kuului, ja teki lyhyen Euroopan-kiertueen. Euroopan-kiertueella nauhoitettiin myös Testamentin live-dvd Live In London. Kiertue oli todella onnistunut ja yhtye jatkoi keikkojen tekemistä silloin tällöin ympäri maailmaa. Testament on kertonut mahdollisesta uudesta levystä kyseisen klassisen kokoonpanonsa kanssa.
Alex Skolnick käyttää paljolti Gibsonin kitaroita, mutta alkuvuosinaan Testamentissa hänellä oli myös oma mallinsa Ibanezin kitaramerkillä. Nykyään hän käyttää Heritage-merkkisiä kitaroita. Heritage valmistaa Alex Skolnickin signaturemallia.
Aiheesta muualla

Kuvia tai muita tiedostoja aiheesta Alex Skolnick Wikimedia Commonsissa
Official website
Testament Legions
Savatage.com
Akhilleus-maalari

| Akhilleus-maalari |
| --- | --- |
 Eos tavoittelee Tithonosta. Yksityiskohta Akhilleus-maalarin maalaamasta oinokhoesta, n. 470–460 eaa.
Henkilötiedot
Syntynyt: 400-luku eaa.?
Kuollut: 400-luku eaa.?
Ammatti:  vaasimaalari
Taiteilija
Aktiivisena:  n. 470–425 eaa.
Taidesuuntaus:  punakuviokeramiikka, valkopohjakeramiikka
Akhilleus-maalari oli antiikin kreikkalainen vaasimaalari, joka maalasi puna- ja valkopohjakeramiikkaa. Hän toimi klassisella kaudella noin vuosina 470–425 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että eräs hänen maalauksistaan esittää Akhilleusta ja Briseistä.
Akhilleus-maalari oli Berliini-maalarin oppilas, mikä näkyy hänen maalaustyylissään ja aiheissaan. Hän käytti kaikkia aikansa päätekniikoita, punakuvio- ja valkopohjatekniikan lisäksi jonkin verran myös mustakuviotekniikkaa, jota käytettiin aina Panathenaia-amforoissa. Akhilleus-maalari teki erityisesti nolalaisia amforoita ja lekyyttejä.
Teoksia

Efebi. Yksityiskohta amforasta, n. 460–455 eaa.
Nolalainen amfora, n. 460–450 eaa.
Poseidon tavoittelee naista. Yksityiskohta lekyytistä, n. 460–450 eaa.
Lekyytti, n. 460–450 eaa.
Krateeri, n. 450 eaa.
Panathenaia-amfora, n. 450–420 eaa.
Oidipus ja sfinksi. Yksityiskohta pelikestä, n. 450–440 eaa.
Lekyytti, valkopohja, n. 440 eaa.
Lyyraa soittava muusa. Yksityiskohta lekyytistä, n. 440–430 eaa.
Aryballos, n. 440–430 eaa.
Aldo Ronconi

Aldo Ronconi (20. syyskuuta 1918 Brisighella – 12. kesäkuuta 2012 Faenza) oli italialainen maantiepyöräilijä. Hän voitti Toscanan ympäriajon ja Italian-mestaruuden vuonna 1946.
Vuonna 1947 Ronconi voitti Ranskan ympäriajossa etapin ja sijoittui kokonaiskilpailun neljänneksi. Hän piti keltaista paitaa kahden päivän ajan.
Ronconi saavutti lisäksi kolmansia sijoja Romagnan ja Sveitsin ympäriajoissa.
Valkoinen tappaja

| Valkoinen tappaja> L’ultimo squalo |
| --- | --- |

Ohjaaja:  Enzo G. Castellari
Käsikirjoittaja:  Vincenzo Mannino
Tuottaja:  Edward L. Montoro
Säveltäjä:  Guido De Angelis
Kuvaaja:  Alberto Spagnoli
Leikkaaja:  Gianfranco Amicucci
Pääosat:   James Franciscus  Vic Morrow  Micky Pignatelli 
Valmistustiedot
Valmistusmaa:  Italia
Tuotantoyhtiö:   Horizon Productions  UTI Produzioni Associate 
Ensi-ilta:  1981
Kesto:  84 min.
Alkuperäiskieli:  italia englanti
Aiheesta muualla
IMDb 
Elonet
AllMovie
Infobox OKNimi-testi OK: 
Valkoinen tappaja (ital. L’ultimo squalo, engl. Great White, The Last Shark ja Last Jaws) on vuonna 1981 ensi-iltansa saanut Italiais-yhdysvaltalainen jännityselokuva. Elokuva sai levityskiellon Amerikassa koska elokuva oli liian samankaltainen kuin Tappajahai-elokuva.
Juoni

Elokuvassa Peter (James Franciscus) ja hänen partnerinsa Ron Hamer (Vic Morrow) saavat tietää että heidän kaupunkiaan uhkaa valkohai, joka alkaa tappamaan paikallisia ihmisiä. Monet henkilöt yrittävät tappaa haita, mutta joutuvatkin itse hain tappamiksi. Lopulta Peter saa hain tapetuksi ja lähtee muiden kavereidensa kanssa takaisin kaupunkiin.
Vergennes

Vergennes voi tarkoittaa seuraavia:
Vergennes, kylä Illinois'ssa, Yhdysvalloissa
Vergennes, kaupunki Vermontissa, Yhdysvalloissa
Claire Élisabeth de Vergennes (1780–1821), ranskalainen kreivitär, kirjailija ja hovinainen
Charles Gravier de Vergennes (1717–1787), ranskalainen kreivi, diplomaatti, valtiomies ja ministeri.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vergennes”, voi hakea sivunnimihaulla, laajalla sivunnimihaulla tai tekstihaulla.
Valkjärvi (Karkkila)

| Valkjärvi |
| --- | --- |
 Valkjärvi Karkkila
Valtiot:  Suomi 
Paikkakunta:  Karkkila
Koordinaatit:  60°36′16″N, 24°05′30″E
Järvinumero:  23.081.1.001
Mittaustietoja
Pinnankorkeus:  107,2 m 
Rantaviiva:  3,08 km 
Pinta-ala:  0,28 km² 
Suurin syvyys:  10,8 m 
 fiValkjärvi 
Valkjärvi on karu järvi Karkkilan luoteisosassa luoteisella Uudellamaalla. Sen pinta-ala on 27,9 hehtaaria. Etäisyys Karkkilan keskustasta on kymmenen kilometriä luoteeseen.
Maantiede

Valkjärven pituus lännestä itään on kilometrin. Järven mutkaisen etelärannan tuntumassa sijaitsee noin 20 aarin laajuinen saari. Järven rannoilla on haja-asutusta. Valuma-alue on metsämaata ja suota. Valkjärveen virtaa laskuoja etelästä Myllylammesta, järvien välinen kannas on noin 60 metriä leveä. Valkjärvestä virtaa laskuoja kaakkoon kohti Nuijajokea. Valkjärven lounaispuolitse kulkee Valtatie 2.
Valkjärven luoteispuolella sijaitsee Vuotinainen, järvien välisen kannaksen leveys on 200–250 metriä. Noin kilometrin Valkjärveltä kaakkoon sijaitsee Kovelonjärvi.
Valkjärvi (23.081.1.001) kuuluu Nuijajoen alaosan alueeseen (23.081), joka on kolmannen jakovaiheen vesistö Karjaanjoen vesistössä (23). Toinen jakovaihe on Nuijajoen valuma-alue (23.08). Valkjärvi on Nuijajoen alaosan alueen laajin vakavesi. Alueeseen kuuluu myös Mustalammi, Myllylammi ja Kaitalammi; ne sijaitsevat aivan Valkjärven eteläpuolella.
Aleksandr Petrov

Aleksandr Petrov -nimisiä henkilöitä ovat:
Aleksandr Petrov (1939–2001), neuvostoliittolainen koripalloilija ja olympiamitalisti
Aleksandr Petrov (1794–1867), venäläinen shakinpelaaja
Aleksandr Petrov (1876–1941), venäläinen painija ja olympiamitalisti
Aleksandr Petrov, ohjaaja
Aleksandr Petrov (1925–1972), neuvostoliittolainen jalkapalloilija
Aleksandr Petrov (s. 1983), virolainen jääkiekkoilija
Aleksandr Petrov (s. 1986), venäläinen pituushyppääjä
Vapaa

Vapaa voi tarkoittaa ainakin seuraavia:
vapaus on filosofinen ja poliittinen käsite
”Vapaa”, Kaija Koon kappale vuodelta 2010
Vapaa, Youngheartedin albumi vuodelta 2019
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vapaa”, voi hakea sivunnimihaulla, laajalla sivunnimihaulla tai tekstihaulla.
Alppitunnelimyyrä

| Alppitunnelimyyrä> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Alalahko::  Hiirimäiset jyrsijät Myomorpha
Yläheimo::  Muroidea
Heimo::  Myyrät Cricetidae
Alaheimo::  Varsinaiset myyrät Arvicolinae
Suku::  Peltomyyrät Microtus
Alasuku::  Microtus (Terricola)
Laji::  multiplex
Kaksiosainen nimi
 Microtus multiplex  (Fatio, 1905) 
Katso myös
   Alppitunnelimyyrä Wikispeciesissä  
Infobox OKNimi-testi OKIUCN-testi OK: 
Alppitunnelimyyrä (Microtus multiplex) on Cricetidae-heimoon, myyrien (Arvicolinae) alaheimoon ja peltomyyrien (Microtus) sukuun kuuluva jyrsijälaji. Se muistuttaa pikkutunnelimyyrää, mutta on suurempikokoinen, noin 9-11 cm pitkä. Karvan väri on kellertävän ruskea. Sitä esiintyy enimmäkseen Alpeilla luoteisesta Ranskasta Sveitsiin ja pohjoiseen Italiaan. Se elää avoimessa maastossa ja korkeimmat paikat, missä sitä on havaittu, ovat 2800 metrin korkeudessa.
Aleksandr Petšerski

Aleksandr Petšorski
Aleksandr Aronovitš ”Saša” Petšerski (ven. Александр Аронович Печерский; 22. helmikuuta 1909 – 19. tammikuuta 1990 Rostov-na-Donu) oli venäjänjuutalainen sotavanki. Hän oli yksi Sobibórin tuhoamisleirin vangeista, joka järjesti paon.
Ahmad Hosseini

| Ahmad Hosseini> Henkilötiedot |
| --- | --- |
Syntynyt: 1999 (ikä 24–25) Afganistan
Kansalaisuus:  Afganistan, Suomi
Ammatti:  lähihoitaja
Titteli:  Kansalaisaktiviisti
Muut tiedot
Järjestö:  We See You, Amnesty Suomi
Ahmad Hosseini (s. 1999 Afganistan) on We See You- ja Amnesty -järjestöissä toimiva kansalaisaktivisti. Hosseini on koulutukseltaan lähihoitaja, ja hän opiskelee yhteisöpedagogiksi. Hosseini asui vuonna 2022 Yhdysvalloissa.
Tausta

Hosseini syntyi vuonna 1999 Keski-Afganistanissa maanviljelijäperheeseen. Hosseini ja hänen perheensä kuuluvat Afganistanin hazara- etniseen ryhmään. Vuonna 2015 16-vuotias Hosseini pakeni kotimaastaan Suomeen hakemaan turvapaikkaa. Vuonna 2019 Hosseini valmistui lähihoitajaksi. Vuonna 2021 Hosseini sai Suomen kansalaisuuden. Hosseini oli elokuussa 2021 tapaamassa Afganistanissa perhettään. Talibanien kaapatessa vallan Afganistanissaa Hosseini onnistui poistumaan kansainvälisten evakuointielentojen mukanaan kolme hänen alaikäistä veljenpoikaansa. He matkustivat ensin Yhdysvaltojen Ramsteinin lentotukikohtaan Saksaan. Hosseini olisi päässyt Saksasta takaisin Suomeen, mutta lapset eivät, joten he neljä muuttivat Yhdysvaltoihin pakolaisina.
Kansalaistoiminta

Hosseini on toiminut maahanmuuttopolitiikkaan vaikuttamaan pyrkivässä We See You -ryhmässä. Hän on myös osallistunut rasismin vastaiseen toimintaan Turussa. Vuonna 2018 Pakolaisapu valitsi Hosseinin Vuoden pakolaismieheksi. Samana vuonna hänet kutsuttiin myös Linnan juhliin. Hosseini toimi vuonna 2020 Amnesty Suomen hallituksessa.
Aiheesta muualla

Vuoden pakolaismies Ahmad Hosseini: ”Älkää olko täällä vain fyysisesti” Kansan Uutiset.  24.4.2018. Viitattu 30.1.2021.
Vuoden pakolaismies oikeudessa: Ainoa tavoitteeni oli pysäyttää joukkopuukottaja Karjalainen.  25.4.2018. Viitattu 30.1.2021.
Ahmad Hosseini Facebook. Viitattu 30.1.2021.
Vera Gebuhr

Vera Gebuhr (15. toukokuuta 1916 Odense – 22. joulukuuta 2014) oli tanskalainen näyttelijä. Hän esiintyi yli 60 elokuvassa.
Aleksandr Petrov (koripalloilija)

| Mitalit> Maa:   Neuvostoliitto.Miesten koripallo. Olympialaiset  | Mitalit> Maa:   Neuvostoliitto.Miesten koripallo. Olympialaiset  | Mitalit> Maa:   Neuvostoliitto.Miesten koripallo. Olympialaiset  | Maa:   Neuvostoliitto> Miesten koripallo. |
| --- | --- | --- | --- |
|  Hopeaa | Rooma 1960 |  |  |
|  Hopeaa | Tokio 1964 |  |  |
| MM-kilpailut  | MM-kilpailut  | MM-kilpailut  |  |
|  Pronssia | Brasilia 1963 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Turkki 1959 |  |  |
|  Kultaa | Jugoslavia 1961 |  |  |
|  Kultaa | Puola 1963 |  |  |
|  Kultaa | Neuvostoliitto 1965 |  |  |
Aleksandr Pavlovitš Petrov (ven. Александр Павлович Петров, 14. toukokuuta 1939 Baku, Azerbaidžanin SNT – 2001) oli Neuvostoliittoa edustanut koripalloilija, olympiamitalisti ja Euroopan mestari.
Petrov saavutti Neuvostoliiton koripallomaajoukkueen pelaajana olympiahopeaa Roomassa 1960 ja Tokiossa 1964, MM-pronssia Brasiliassa 1963 ja neljä peräkkäistä Euroopan mestaruutta (1959, 1961, 1963 ja 1965).
Aleksandra Kostenjuk

| Aleksandra Kostenjuk |
| --- | --- |

Henkilötiedot
Koko nimi:  Aleksandra Konstantinovna Kostenjuk
Syntynyt: 23. huhtikuuta 1984
Kansalaisuus:   venäläinen
Shakinpelaaja
Titteli:  suurmestari
Naisten maailmanmestari:  2008–2010
Elo-luku:  2 527 (tammikuussa 2014)
Korkein Elo:  2 540 (huhtikuussa 2006)
Aiheesta muualla
www.kosteniuk.com
Aleksandra Konstantinovna Kostenjuk (ven. Александра Константиновна Костенюк; s. 23. huhtikuuta 1984 Perm, Venäjä) on venäläinen shakin suurmestari ja entinen shakin naisten maailmanmestari (2008–2010).
Kostenjuk oppi pelaamaan shakkia isänsä opettamana viisivuotiaana. Kostenjukista tuli shakin naisten suurmestari (WGM) 14-vuotiaana ja kansainvälinen mestari 16-vuotiaana. Marraskuussa 2004 Kostenjukista tuli FIDEn kansainvälinen suurmestari kymmenentenä naisena maailmassa.
Vuonna 2006 hänestä tuli ensimmäinen Fischer Random -shakin naisten maailmanmestari. Hän puolusti titteliään menestyksekkäästi myös vuonna 2008 voittamalla Kateryna Lahnon 2.5-1.5. 17. syyskuuta 2008 hänestä tuli shakin naisten maailmanmestari voitolla kiinalaisesta Hou Yifanista.
Kostenjukin mottoina ovat "chess is cool" sekä "kauneus ja älykkyys voi kulkea käsi kädessä". Kostenjuk on edistänyt shakin julkisuuskuvaa ja suosiota toimimalla valokuvamallina sekä shakin suurlähettiläänä.
Hän juontaa suosittua podcast-lähetystä "Chess is Cool", mikä käsittelee Kostenjukin elämää ja shakkimaailman tapahtumia.
Kostenjuk jätti vuoden 2022 keväällä palaamatta shakkiturnauksesta Ranskasta takaisin Venäjälle sen alettua hyökkäyksensä Ukrainaan. Hän on myös kritisoinut voimakkaasti Vladimir Putinin toimia.
Kostenjuk on naimisissa managerinsa, Sveitsissä syntyneen kolumbialaiset sukujuuret omaavan Diego Garcesin kanssa. 22. huhtikuuta 2007 hän synnytti tyttölapsen. Kostenjukin pikkusisko Oksana on myös shakinpelaaja, naisten FIDE-mestari.
Aiheesta muualla

Wikimedia Commonsissa on kuvia tai muita tiedostoja aiheesta .
Kostenjukin kotisivut
LatestChess: suurmestari Aleksandra Kostenjukin haastattelu
Kostenjukin valokuvia
Aleksandra Kostenjuk ChessGames.com-sivustolla (englanniksi)
FIDE-kortti: Aleksandra Kostenjuk (englanniksi)
Alex Schwazer

| Mitalit | Mitalit | Mitalit |  |
| --- | --- | --- | --- |
|  Schwazer kävelemässä 2007 Osakan MM-kilpailuissa . |  Schwazer kävelemässä 2007 Osakan MM-kilpailuissa . |  Schwazer kävelemässä 2007 Osakan MM-kilpailuissa . |  |
Maa:   Italia
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | 50 km kävely |  |
| MM-kilpailut  | MM-kilpailut  | MM-kilpailut  |  |
|  Pronssia | Helsinki 2005 | 50 km kävely |  |
|  Pronssia | Osaka 2007 | 50 km kävely |  |
| EM-kilpailut  | EM-kilpailut  | EM-kilpailut  |  |
|  Kultaa | Barcelona 2010 | 20 km kävely |  |
Alex Schwazer (s. 26. joulukuuta 1984 Sterzing, Italia) on italialainen kävelijä ja olympiavoittaja.
Schwazer voitti 2005 Italian mestaruuden 50 kilometrin kävelyssä. Samana vuonna hän voitti lajissa MM-pronssia Helsingin MM-kisoissa ajalla 3.41.54. Vuonna 2007 Schwazer saavutti toistamiseen MM-pronssia Osakassa. Pekingin olympiakisoissa 2008 Schwazer voitti 50 km kävelyn olympiaennätyksellä 3.37.09.
Barcelonan EM-kilpailuissa 2010 Schwazer sijoittui 20 kilometrin kilpailuissa alun perin toiseksi, mutta nousi vuonna 2014 voittajaksi kun Stanislav Jemeljanov hylättiin dopingrikkomuksen takia. Barcelonan EM-kisojen 50 kilometrillä hän keskeytti, kuten oli käynyt myös edellisvuoden Berliinin MM-kisoissa. Daegun MM-kisoissa 2011 hän oli 20 kilometrillä yhdeksäs.
Ennen Lontoon olympialaisia 2012 Schwazer antoi erytropoietiinia sisältäneen dopingnäytteen. Hän sai alun perin kolmen ja puolen vuoden kilpailukiellon EPOn käytöstä ja myöhemmin vielä kuusi kuukautta lisää kilpailukieltoa dopingtestien välttelyn takia. Schwazerin kilpailukielto päättyi 29.4.2016 ja hän palasi heti kilparadoille voittaen 50 kilometrin kilpailun kävelyn MM-joukkuekilpailuissa 8. toukokuuta. Hän kuitenkin menetti voittonsa ja sai kahdeksan vuoden kilpailukiellon kun hän oli antanut positiivisen dopingnäytteen 1. tammikuuta 2016.
Henkilökohtaiset ennätykset

3 000 metrin ratakävely: 11.38,48 (2009)
5 000 metrin ratakävely: 19.38,09 (2008)
10 000 metrin ratakävely: 38.50,28 (2011)
10 kilometrin kävely: 39.15 (2009)
20 000 metrin ratakävely: 1.23.21,19 (2007)
20 kilometrin kävely: 1.17.30 (2012)
50 kilometrin kävely: 3.36.04 (2007)
Aiheesta muualla

Wikimedia Commonsissa on kuvia tai muita tiedostoja aiheesta .
Schwazer fidal.it:ssä (Arkistoitu – Internet Archive) (italiaksi)
Aleksandr Povetkin

| Aleksandr Povetkin |
| --- | --- |

Henkilötiedot
Koko nimi:  Александр Поветкин
Syntynyt: 2. syyskuuta 1979 Kursk, Neuvostoliitto
Kansalaisuus:   Venäjä
Nyrkkeilijä
Lempinimi:  Sasha/White Lion/Knight/Tsar
Pituus:  188
Painoluokka:  Raskassarja
Kätisyys:  Oikea
Ammattilaistilastot
Ottelut:  33
Voitot:  31
– tyrmäysvoitot:  23
Tappiot:  2
Ratkaisemattomat:  0
Alexandr Vladimirovitš Povetkin (ven. Александр Владимирович Поветкин, s. 2. syyskuuta 1979, Kursk, Neuvostoliitto) on venäläinen nyrkkeilijä.